Varšuvos generalgubernija
Apie II pasaulinio karo metu Trečiojo Reicho įkurtą panašų administracinį vienetą žr. Generalgubernija. Varšuvos generalgubernija (vok. Kaiserliche Deutsche Generalgouvernement Warschau, lenk. Generalne Gubernatorstwo Warszawskie) – administracinis-teritorinis vienetas, sudarytas 1915 m. Vokietijos imperijos Rytų fronto kariuomenės okupuotose Rusijos imperijos žemėse. Regionas buvo sudarytas iš buvusios Lenkijos Kongreso karalystės šiaurės vakarinių žemių: Kališo, Varšuvos, Plocko, Lomžos gubernijų ir dalies Petrakavo bei Sedlcų gubernijų. Generalgubernija ribojosi su Rytų Prūsija, Oberosto Balstogės-Gardino ir Lietuvos sritimis, Liublino Generalgubernija bei Austrija-Vengrija.